Document ID: 31993D0231

KOMISSION PÄÄTÖS,
tehty 30 päivänä maaliskuuta 1993,
luvasta toteuttaa siemenperunoiden kaupan pitämisen osalta tiettyjen jäsenvaltioiden koko alueella tai osalla siitä neuvoston direktiivin 66/403/ETY liitteissä I ja II määrättyjä toimenpiteitä ankarampia toimenpiteitä tiettyjä tauteja vastaan (93/231/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon siemenperunoiden pitämisestä kaupan 14 päivänä kesäkuuta 1966 annetun neuvoston direktiivin 66/403/ETY (), sellaisena kuin se on viimeksi muutettuna komission direktiivillä 93/3/ETY (), ja erityisesti sen 13 artiklan 2 kohdan,
ottaa huomioon Saksan, Irlannin ja Yhdistyneen kuningaskunnan esittämät pyynnöt,
sekä katsoo, että
direktiivissä 66/403/ETY vahvistetaan sallitut poikkeamat tiettyjen haitallisten organismien osalta,
direktiivissä 66/403/ETY jäsenvaltioiden sallitaan aina asettaa niiden sisäistä tuotantoa oleville siemenperunoille ankarammat vaatimukset,
Irlanti P koko alue P, Saksa ja Yhdistynyt kuningaskunta P tiettyjen alueidensa osien osalta P toivovat voivansa soveltaa näitä direktiivin 66/403/ETY säännöksiä näiden alueiden osien siemenperunaviljelmille erityisen haitallisia organismeja vastaan,
aikaisemman kokemuksen perusteella voidaan vahvistaa, että sellaisten luokkien siemenperunoiden pitäminen kaupan, jotka eivät vastaa direktiivin 66/403/ETY liitteissä I ja II määrättyjä toimenpiteitä ankarampia toimenpiteitä, on erityisen haitallista siemenperunaviljelmille Irlannin koko alueella sekä Saksan ja Yhdistyneen kuningaskunnan alueiden tietyissä osissa,
komissio on direktiivissä 93/17/ETY () määritellyt yhteisön perussiemenperunoiden luokat sekä näihin luokkiin sovellettavat edellytykset ja nimitykset; näihin luokkiin kuuluvia siemenperunoita olisi pidettävä sopivina kaupan pitämiseen jäsenvaltioiden alueella kaupan direktiivin 66/403/ETY 13 artiklan 2 kohdan mukaisesti,
Irlannin koko alueella sekä Saksan ja Yhdistyneen kuningaskunnan alueiden tietyissä osissa siemenperunoiden sisäisen tuotannon ja yhteisön siemenperunaluokkien osalta vahvistettujen edellytysten vertailun perusteella voidaan sanoa, että:
P "luokka ETY 1" täyttää ankarammat edellytykset,
P "luokka ETY 2" vastaa siemenperunoiden sisäistä tuotantoa, ja
P "luokka ETY 3" vastaa perunoiden sisäistä tuotantoa,
Irlannin koko alueelle sekä Saksan ja Yhdistyneen kuningaskunnan alueiden tietyille osille olisi tämän vuoksi annettava lupa rajoittaa siemenperunoiden kaupan pitäminen ainoastaan direktiivissä 93/17/ETY määriteltyjen yhteisön perussiemenperunaluokkiin,
lupa vastaa neuvoston direktiivissä 77/93/ETY (), sellaisena kuin se on viimeksi muutettuna komission direktiivillä 92/103/ETY (), annettujen yhteisten kasvien terveyttä koskevien sääntöjen nojalla jäsenvaltioille kuuluvia velvoitteita, ja
tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Jäsenvaltioille, joiden luettelo esitetään liitteessä olevassa 1 sarakkeessa, annetaan lupa siemenperunoiden kaupan pitämisen osalta liitteessä olevassa 2 sarakkeessa niiden kohdalla luetelluilla alueilla, rajoittaa siemenperunoiden kaupan pitäminen seuraaviin direktiivissä 93/17/ETY määriteltyihin yhteisön perussiemenperunaluokkiin:
a) siemenperunoiden tuotanto: luokkaan "luokka ETY 1" tai "luokka ETY 2";
b) perunoiden tuotanto: luokkaan "luokka ETY 1", "luokka ETY 2" tai "luokka ETY 3".
2 artikla
Kyseisten jäsenvaltioiden on perustettava säännöllisen ja järjestelmällisen valvonnan pysyvä järjestelmä lupaan liittyvien edellytysten jatkuvan noudattamisen varmistamiseksi ja laadittava siitä kertomus; komissio valvoo järjestelmää.
3 artikla
Edellä 1 artiklassa tarkoitettu järjestelmä lakkautetaan heti kun todetaan, että sen antamista koskevat edellytykset eivät enää täyty.
4 artikla
Tätä päätöstä sovelletaan neuvoston direktiivin 91/683/ETY () täytäntöönpanolle säädetystä päivämäärästä.
5 artikla
Tämä päätös on osoitettu kaikille jäsenvaltioille.
Tehty Brysselissä 30 päivänä maaliskuuta 1993.

Labels: 7
3
17
6